cyanic-selkie/wikianc huggingface dataset:
गणित
गणित मानव जीवन के बहुत महत्व वाला विषय ह| एकरा के बिज्ञान के भाषा भी कहल् जाला| विग्यान् आ तकनीकी के विकास मे गणित के सबसे अधिक योगदान बा| कई लोग् त इहो कहेला कि गणित् के विकास् ना भइल रहल् त मानव चन्द्रमा पर ना पहुच पवले रहित| इहा तक कहल जाला कि इतिहास मे युद्ध मे जीत बहुत कुछ गणित के जानकारी के स्तर से निर्धारित भैल बा| गणित के ज्ञाता के गणितज्ञ कहल जाला।
भागलपुर
भागलपुर के "रेशम नगरी" कहल जाला आ इहाँ के "भागलपुरी चादर" मशहूर हउए।
हज
हज मुसलमान लोगन के सालाना धार्मिक जात्रा हवे जेह में दुनिया भर से लोग सउदी अरब के मक्का शहर पहुँचेला आ एह जतरा के बिबिध रसम पूरा करे ला। हज, इस्लाम धरम के पाँच गो आधार में से एक हवे, बाकी नमाज, ज़कात, सलात आ शहादा हवें। एक तरह से ई हर मुसलमान के धार्मिक कर्तब्य हवे कि ऊ अपना जिनगी में एक बेर हज करे जाव। धार्मिक रूप से हर ब्यक्ति खाती ज़रूरी बतावल गइल हवे आ सेहत एह लायक होखे आ खर्चा उठावे के सकत होखे, इस्लाम के माने वाला हर मर्द औरत के ई जात्रा करे के बिधान हवे।
हज के जात्रा इस्लामी कैलेंडर के आखिरी महीना जिल-हिज में होला आ चंद्रमा पर आधारित होखे के कारण ई अंग्रेजी कैलेंडर के तुलना में घसकत रहे ला।
करमी क साग
करमी क साग (Ipomoea aquatica) एगो सब्जी हवे जेवना की पतई क भाजी (साग) बनावल जाला चाहे दाल में डाल के दलपहिता बनावल जाला।
मुंबई-अहमदाबाद बुलेट ट्रेन प्रोजेक्ट
मुंबई-अहमदाबाद हाई-स्पीड रेल कॉरीडोर भारत सरकार के महत्वाकांक्षी प्रोजेक्ट बा जे जापान के मदद से बनावल जा रहल बा। एकर निर्माण के कामकाज के सुरुआत 14 सितंबर 2017 के जापानी परधानमंत्री शिंजो अबे द्वारा कइल गइल। खबर के मोताबिक एह ट्रेन से मुंबई आ अहमदाबाद के बीच जतरा में कुल तीन घंटा के समय लागी, जबकि अभिन ई आठ घंटा के समय लागे ला। एह बुलेट ट्रेन के स्पीड 350 किमि प्रति घंटा होखी आ एह में 750 सीट होखी। प्रोजेक्ट के साल 2022 ले पूरा करे आ 15 अगस्त 2022 के पहिली रेल चलावे के लक्ष्य रखल गइल बा।
भोगनडीह
भोगनडीह भारत के झारखंड राज्य में एक ठो कसबा बाटे।
गोरखा जिला
गोरखा जिला नेपाल क एक जिला बा ।
ओमप्रकाश राजभर
ओमप्रकाश राजभर एगो भारतीय राजनीतिक नेता बाड़ें आ उत्तर प्रदेश के सतरहवीं बिधानसभा में एमएलए आ वर्तमान सरकार में कैबिनेट मंत्री बाड़ें। राजभर गाजीपुर जिला के जहूराबाद बिधानसभा क्षेत्र से एमएलए हवें आ ई सुहेलदेव भारतीय समाज पार्टी के अध्यक्ष भी हउवें, पार्टी आज्काल्ह भाजपा के साथे गठबंधन में बा। गठबंधन "एकता मंच" के ई नेता भी हवें जेकर हिस्सा इनके पार्टी भासपा भी भा।
राजनितिक कैरियर
ओमप्रकाश राजभर अपना राजनीतिक जिनगी के सुरुआत कांशीराम के साथे 1981 में कइलेन आ बहुजन समाज पार्टी के नेता रहलें। बाद में, साल 2001 में बसपा सुप्रीमो मायावती से इनकर बिबाद भइल आ ई आपन अलगा पार्टी बना लिहलें। नया पार्टी के नाँव भारतीय समाज पार्टी (भासपा) रखलें। इनके पार्टी साल 2004 से यूपी आ बिहार में चुनाव लड़ रहल बा बाकी 2017 से पहिले एह उमेदवार लोग के भूमिका दुसरे बड़ पार्टी सभ के खेल बिगाड़े वाला भर रहल।
साल 2017 के बिधान सभा चुनाव में भासपा के गठबंधन भारतीय जनता पार्टी के साथे भइल आ ई चार गो सीट प जीत पवलस जेह में खुद ओमप्रकाश राजभर भी सामिल बाने आ ई गाजीपुर के जहूराबाद से जीत हासिल कइलेन।
19 मार्च 2017 के राजभर योगी मंत्रिमंडल में कैबिनेट मंत्री बनावल गइलेन आ इनके पिछड़ा बर्ग कल्याण आ बिकलांग कल्याण बिभाग के कार्यभार दिहल गइल बा।
वल्लभभाई पटेल
वल्लभभाई झावेरभाई पटेल (31 अक्टूबर 1875 — 15 दिसंबर 1950) एगो भारतीय बैरिस्टर, राजनीतिक नेता, स्वतंत्रता सेनानी आजादी के बाद भारत के पहिला उपप्रधानमंत्री  घर मंत्री रहलें। आजादी के आंदोलन के समय पटेल भारतीय राष्ट्रीय कांग्रेस के प्रमुख नेता लोग में से एक रहलें  भारत के आजादी के बाद बनल सरकार में इनके प्रमुख अस्थान रहल  भारत के एकीकरण में सभसे महत्वपूर्ण भूमिका रहल0। इनका मजबूत इरादा वाला ब्यक्तित्व के कारण इनके "लौह पुरुष" के उपाधि भी दिहल गइल। इनके सरदार पटेल के नाँव से भी जानल जाला।
सरदार पटेल के मूर्ती
भारत के प​हिल उप प्रधानमंत्री सरदार वल्लभ भाई पटेल को भारत के एकता के सूत्र में बंधले रहन. उनका के ई काम खातिर एगो महान शख्स के रूप में याद कइल जाला। उनका याद में गुजरात में केवड़िया गांव में नर्मदा नदी के बीचे एगो मूर्ती बनाईल गइल बा। इ प्रतिमा 182 मीटर, यानी करीब 597 फीट, ऊंचा बा। एकरा के "स्टैच्यू ऑफ यूनिटी" कहल जाला आ ई विश्व के सबसे ऊंचा प्रतिमा होखे के गौरव रखेला। एकर ऊंचाई न्यूयॉर्क के 93 मीटर उंचा 'स्टैच्यू ऑफ लिबर्टी' से करीब दोगुना बा। स्टैच्यू ऑफ यूनिटी का कुल वजन करीबन 1700 टन बा। एकर पैर 80 फीट, हाथ 70 फीट, कंधा 140 फीट और चेहरा 70 फीट के आकार के बा।
पर्यावरण सामाजिक बिज्ञान
पर्यावरण सामाजिक बिज्ञान (Environmental social science) एक ठो बिस्तृत क्षेत्र वाला आ कई अध्ययन बिसय सभ के समाहित करे वाला ज्ञान के शाखा बा जे मनुष्य आ प्राकृतिक पर्यावरण के बीच आपसी संबंध के अध्ययन करे ला। ई कई सामाजिक बिज्ञान सभ के भीतर भी आ उनहन के बीच में भी काम करे ला जेह में प्रमुख रूप से मानवशास्त्र, कम्युनिकेशन अध्ययन, भूगोल, इतिहास, राजनीति शास्त्र, मनोबिज्ञान, आ समाज शास्त्र बाड़ें। साथे-साथ, पर्यावरण बिज्ञान, मानवीय इकोलॉजी आ राजनीतिक इकोलॉजी नियर अंतरबिसयी बिज्ञान भी एह में शामिल अन्य बिसय बाने।
पच्छिम गोदावरी जिला
जनसंख्या
साल 2011 के जनगणना के हिसाब से पच्छिम गोदावरी जिला के कुल जनसंख्या 3934782 बाटे आ जनसंख्या घनत्व 508 बाटे।
हनी रोज
{{Infobox person }}
हनी रोज वर्गीज एगो भारतीय अभिनेत्री बाड़ी जे मुख्य रूप से मलयालम फिलिमन में नजर आवेली। रोज कुछ तमिल, कन्नड़ आ तेलुगु फिलिमन में भी काम कइले बाड़ी। उ 2005 में बनल मलयालम फिल्म बॉय फ्रेंड से अभिनय के शुरुआत कइली। इनकरा के बढियाँ से सफलता 2012 में त्रिवेंद्रम लॉज से मिलल।
मक्का (शहर)
मक्का सउदी अरब देस के हेजाज प्रांत में एगो शहर बा जे मुसलमान लोग के पबित्र अस्थान हवे आ हेइजे साल में एक बेर मुसलमान लोग के भारी जमावड़ा होला जब ऊ लोग पबित्र तीर्थजात्रा हज करे आवे ला। शहर जेद्दा से करीब 70 किलोमीटर भीतर के ओर एगो पातर घाटी में बा आ मदीना से ई लगभग 340 किलोमीटर दक्खिन में पड़े ला।
मेथी
मेथी (अंग्रेज़ी: Fenugreek; बैज्ञानिक नाँव: Trigonella foenum-graecum) एगो छोटहन साइज के पौधा होला। बैज्ञानिक बर्गीकरण में ई Trigonella बंस में आवे ला। एकर खेती एकरे हरियर पतई खातिर कइल जाला जेवना के साग/भाजी बनावल जाला आ एकर बीया के मसाला आ फोरन में इस्तेमाल कइल जाला।
सोआ
सोआ (हिन्दी:सोया) एगो सब्जी हवे। एके सुगन्धित मसाला या एकरी पतई के पालकी आ मेथी की संघे साग मे पकावल जाला।
हनी रोज
करियर
2005 में 14 बरिस के उमिर से आपन कैरियर शुरू कइली ऊ विनयन द्वारा निर्देशित मलयालम फिलिम बॉय फ्रेंड में अभिनय कइली। मणिकुट्टन के सखी के किरदार निभवली। साल 2006 में ऊ आपन पहिला गैर-मलयालम प्रोजेक्ट, तेलुगु में ई वर्षम साक्षिगा के स्वीकार कइली आ एकरे बाद इनके पहिली तमिल फिलिम रोमांटिक ड्रामा मुढल कनावे बनल । हनी रोज मुथ्याला सुब्बिया के 50वीं फिल्म आलयम में अभिनय कइले बाड़ीl।
उनकर कमबैक किरदार त्रिवेंद्रम लॉज में ‘ध्वनी नम्बियार’ के रहल, एहसे उनुका कैरियर में एगो बढियां सफलता मिलल. ऊ ओह फिलिम के बाद आपन परदा के नाँव बदल के ध्वानी करे के फैसला कइली, बाकी अंजू सुंदरिकल में हनी रोज पर वापस आ गइली।
साल 2011 में ऊ एगो तमिल प्रोजेक्ट मल्लुकट्टू पूरा कइले रहली जेकरा पर ऊ 2009 में साइन कइली आ एगो मलयालम फिलिम पिथाविनम पुथ्रानुम परिशुधात्मविनम, बाकी बाद वाला फिलिम अभिन रुकल बा। निर्देशक दीपेश के फिलिम पिथाविनम पुथ्रानम परिसुधालमाविनम में ऊ सिस्टर एल्सिटा नाम के एगो नन के भूमिका में बाड़ी. होटल कैलिफोर्निया में आ थैंक यू में भी ऊ जयसूर्य के साथे जयसूर्य के पत्नी के रूप में अभिनय कइले बाड़ी, फहध के साथे आम नाम के 5 सुंदरिकल फीचर में आ मैमूटी के साथ दैवतिन्ते स्वांथम क्लीटस में अभिनय कइले बाड़ी जवना में ऊ एगो बोल्ड आ मजबूत मलयाली औरत के भूमिका में बाड़ी।
साल 2015 में ऊ शर्ली के भूमिका निभवली, जे एगो आकांक्षी गायिका आ मॉडल हई, जे यू टू ब्रुटस में एगो बियाहल आदमी से प्यार करे लीं। इहाँ के उल्लेखनीय फिलिमन में अभिनय कइली जइसे कि ममूटी के साथ दैवतिन्ते स्वानथम क्लीटस, सुरेश गोपी के साथ माई गॉड, कनाल, इट्टीमानी: मेड इन चाइना आ मोहनलाल के साथ बिग ब्रदर, सर सीपी जयराम के साथ, आ रिंग मास्टर दिलीप के साथे।
हनी रोज आठ साल के अंतराल के बाद तमिल सिनेमा में वापसी कर रहल बाड़ी पटामपूची (2022) से, जवना में सुंदर सी. आ जय मुख्य भूमिका में बाड़ें।
बानू जहाँगीर कोयाजी
बानू जहाँगीर कोयाजी (22 अगस्त 1918 – 15 जुलाई 2004) भारतीय चिकित्सा वैज्ञानिक रहलीं। कोयाजी परिवार नियोजन आऊर जनसंख्या नियंत्रण बदे महत्वपूर्ण काम कइलीं। ऊ किंग एडवर्ड मेमोरियल अस्पताल, पुणे क निर्देशिका भी रहलीं। कोयाजी समुदाय के स्वास्थकर्मियन के साथे महाराष्ट्र के देही इलाक़न बदे कई कार्यक्रम शुरु कइले रहलीं। ऊ अपने काम में चटकवाही के वजह से केन्द्र सरकार क स्वास्थ्य सलाकार बन गईलीं आऊर दुनिया भर में अपने काम बदे जानल गइलीं।
स्वास्थ्य अवसंरचना में योगदान
कोयाजी स्वास्थ्य बदे बेहतर बुनियादी सुविधा क हिमायती रहलीं। उनकरे एही सोच के कारण किंग एडवर्ड मेमोरियल अस्पताल, पुणे क क्षमता 1940 में मात्र चालीस बिस्तर से बढ़िके 1999 में 550 बिस्तर तक पहुँच गयल। ऊ एह अस्पताल से 55 साल तक जुड़ल रहलीं आऊर एकरे साथे कई दूसर महत्वपूर्ण पद सम्हरलें रहलीं जेमा विश्व स्वास्थ्य संगठन क मानव प्रजनन क वैज्ञानिक आऊर तकनीकी समूह क सदस्यता, विश्व स्वास्थ्य संगठन क स्वास्थ्य, मानवशक्ति और विकास समूह क सदस्यता, वगैरा शामिल हौ। ई महाराष्ट्र सरकार, भारत सरकार आऊर फ़ोर्ड फ़ाउन्डेशन के आलावा कई दूसर संगठनन बदे सलाहकार के तौर पे भी काम कइले रहलीं। इनकर महत्वपूर्ण योगदान परिवार नियोजन, बाल स्वास्थ्य आऊर जनसंख्या नियंत्रण वगैरा रहल जेमा ई भारत सरकार के नीतियन के निर्माण आऊर उनके लागू करवावै में जोर देहलीं।
समाचारपत्रों के समूह का निर्देशन
कोयाजी चिकित्सा आऊर स्वास्थ्य के अपने मुख्य काम के साथ-साथ अपने समय के समाचारपत्रन के समूह क निर्देशिका भी रहलीं।
दमन
दमन भारतीय संघ शासित प्रदेश दादरा आ नगर हवेली आ दमन आ दीउ के राजधानी शहर हवे। ई केंद्र शासित प्रदेश के दमन जिला में स्थित एगो नगर परिषद हवे।
थल सेना दिबस
भारत में हर साल 15 जनवरी के सेना दिवस मनावल जाला, फील्ड मार्शल कोडंडेरा एम. कैरियाप्पा (तब लेफ्टिनेंट जनरल) के भारतीय सेना के पहिला कमांडर इन चीफ के रूप में जनरल फ्रांसिस रॉय बुचर, अंतिम ब्रिटिश से पदभार संभाले के सम्मान में भारत के सेनापति, 15 जनवरी 1949 के।[1][2]  ई दिन राष्ट्रीय राजधानी नई दिल्ली के साथे-साथ सगरी मुख्यालयन में परेड आ अउरी सैन्य शो के रूप में मनावल जाला।[3]  15 जनवरी 2022 के भारत नई दिल्ली में आपन 74वां भारतीय सेना दिवस मनवलस।[4][5]  सेना दिवस ओह वीर सैनिकन के नमन करे के दिन हवे जे लोग देस आ एकरे नागरिकन के रक्षा खातिर आपन जान दे दिहल।[6]
15 जनवरी 2013 के नई दिल्ली में सेना दिवस परेड में सेना के जवान अभ्यास करत बाड़े जबकि देश भर में उत्सव मनावे के काम होला, मुख्य सेना दिवस परेड दिल्ली छावनी के कैरियाप्पा परेड मैदान में आयोजित कइल जाला।[7] एह दिन बहादुरी के पुरस्कार आ सेना पदक भी दिहल जाला।  2020 में 15 जवान के बहादुरी के पुरस्कार दिहल गइल।  परम वीर चक्र आ अशोक चक्र से सम्मानित लोग हर साल सेना दिवस परेड में भाग लेला।[8][9]  सैन्य हार्डवेयर, कई गो टुकड़ी आ एगो लड़ाकू प्रदर्शन एह परेड के हिस्सा हवे।[8]  साल 2020 में कैप्टन तानिया शेरगिल सेना दिवस के परेड के कमान संभाले वाली पहिली महिला अधिकारी बनली।[10][11]
बोस्निया आ हर्जेगोविना
बोस्निया आ हर्जेगोविना (Bosnia and Herzegovina) यूरोप में एगो देस बाटे। एकर राजधानी साराजीव हवे।
एकर सीमा क्रोशिया, सर्बिया आ मोंटीनीग्रो से जुड़ल बाटे।
ई एगो थलरोधित देस हवे।
स्यांगजा जिला
स्याङ्जा जिला नेपाल क एक जिला बा ।
कस्तुरी
कस्तुरी (Common blackbird; बैज्ञानिक नाँव: Turdus merula या दूसर आम अंग्रेजी नाँव: Eurasian blackbird) एगो ट्रू थ्रश परिवार के चिरई के प्रजाति हवे। एकर प्रजनन क्षेत्र यूरोप, एशिया, आ उत्तरी आफिरका हवे आ ई कनाडा, यूएस, मैक्सिको, पेरू, ब्राजील, अर्जेंटीना, उरुग्वे, फाकलैंड नियर देश कुल में मनुष्य द्वारा पहुँचावल चिरई हऽ। एकर कई गो उप-प्रजाति बाड़ी आ एह में से कई गो एशियाई उप प्रजातिन के त स्वतंत्र रूप से प्रजाति भी मानल जाला।
भूगोलीय अस्थान की अक्षांश की हिसाब से ई चिरई प्रवासी भी हो सके ले आ मूल निवासी भी। भारत में ई मुख्य रूप से पूरा भारत की पहाड़ आ पहाड़ी इलाका में 1500 मीटर से ढेर ऊँच जंगल में पावल जाय, बाकी अब एकर बिस्तार बहुत ठीक से मालुम नइखे।
अंजॉ जिला
अंजॉ जिला भारत के अरुणाचल प्रदेश राज्य में एगो जिला बाटे। एकर मुख्यालय हवाई (भारत) शहर बाटे। एकर कुल रकबा 6190 वर्ग कि॰मी॰ बाटे।
जनसंख्या
साल 2011 के जनगणना के हिसाब से अंजॉ जिला के कुल जनसंख्या 21089 बाटे आ जनसंख्या घनत्व 3 बाटे।
लिंगानुपात
Sex ratio total population.PNG आ जनसंख्या बिज्ञान, में लिंगानुपात कौनों जगह के जनसंख्या में आदमी आ औरत सभ के संख्या के अनुपात होला। अधिकतर जीव सभ नियर मनुष्य में भी ई अनुपात 1:1 के होला। पुरा दुनिया में देखल जाय त 107 लड़िका आ 100 लइकी के अनुपात जनम के समय होला, हालाँकि, ई संख्या बैज्ञानिकलोग के मंडली में बिबाद के बिसय भी बाटे। पुरा दुनिया के कुल आँकड़ा देखल जाय तब 100 औरत पर 101 आदमी के अनुपात पावल जाला, आ लगभग 0.1 % से 1.7 % आबादी बीच के लिंग वाला लोग के बाटे (ई परिभाषा पर निर्भर करे ला)।
भारत में लिंगानुपात प्रति 1000 पुरुष पर औरतन के संख्या के रूप में बतावल जाला आ 2011 के जनगणना के हिसाब से ई 943 (मतलब 1000 पुरुष पर 943 औरत)।
खलीलाबाद
खलीलाबाद भारत के उत्तर प्रदेश राज्य में एक ठो कसबा बाटे। ई संत कबीर नगर जिला के मुख्यालय भी हवे आ गोरखपुर-बस्ती सड़क पर गोरखपुर से पच्छिम ओर पड़े ला।
लिंगानुपात
अलग-अलग क्षेत्र में ई आँकड़ा में काफी अंतर भी देखे के मिले ला। चित्र में पुरा दुनिया के नक्शा में एही के देखावल गइल बाटे।
टेसी थॉमस
टेसी थॉमस भारत क जानल मानल महिला वैज्ञानिक बाड़ीं। टेसी अंतरिक्ष अनुसंधान के क्षेत्र में काम सक्रिय बाड़ीं। 1988 से ई अग्नि प्रक्षेपास्त्र कार्यक्रम से जुड़ गइलीं जेकरा बाद इनके अग्निपुत्री के नाम से भी जानल जाला।
बकुला
बकुला चिरई सभ के परिवार हवे जौना में कई ठो जाति आ प्रजाति पावल जालीं।
वर्गीकरण
Subfamily Tigriornithinae
Subfamily Botaurinae
Subfamily Ardeinae
Other prehistoric and fossil species are included in the respective genus accounts. In addition, Proherodius is a disputed fossil which was variously considered a heron or one of the extinct long-legged waterfowl, the Presbyornithidae. It is only known from a sternum; a tarsometatarsus assigned to it actually belongs to the paleognath Lithornis vulturinus.
मनांग जिला
मनाङ जिला नेपाल क एक जिला बा ।
माइक्रोप्लास्टिक
माइक्रोप्लास्टिक चाहे महीन प्लास्टिक कण कौनों भी किसिम के प्लास्टिक के अइसन महीन कन हवें जिनहन से प्लास्टिक प्रदूषण होखे ला।
ललित ग्रेट इस्टर्न होटल
ललित ग्रेट इस्टर्न होटल कोलकाता में ओल्ड कोर्ट हाउस स्ट्रीट में स्थित बा। इ नेताजी सुभाष चन्द्र बोस अंतर्राष्ट्रीय हवाई अड्डा से 17 किमी दूर और हावड़ा रेलवे स्टेशन से अंदाजन 4 किमी दुरी पर आइल बा।
इतिहास
ईस्ट इंडिया कम्पनी क एगो समय रहे जब ग्रेट इस्टर्न होटल के “पूरब क श्रृंगार” कहल जा, उ हँसी-ख़ुशी की ख़ास समय में, ग्रेट इस्टर्न होटल कोलकाता में आवे वाला कईगो ख़ास आ मशहूर लोगन क मेजबानी कइलस। सन् 1947 में भारत की आजादी की बाद ए होटल क बिजनस चालू रहल लेकिन पश्चिम बंगाल में नक्सलियन की दौर में इ बहुते कम हो गइल।
ग्रेट इस्टर्न होटल सन 1840-41 में ऑकलैंड होटल की नांव से डेविड विल्सन खोल ले रहे, सबसे पहिले होटल में 100 कमरा और एगो डिपार्टमेंटल स्टोर रहे। एकर विस्तार सन् 1860 में भइल, आ सन् 1915 में एकर नाम ग्रेट इस्टर्न होटल पड़ल। सन् 1883 में एमें बिजली से रोशनी कइल गइल, शायद इ देश क पहिला होटल रहे जौने में ओ समय बिजली लागल। इ होटल निकिता खुर्श्चेव आ निक्लोई बुल्गेनिन, एलिजाबेथ II, मार्क ट्वेन सहित कईगो महान हस्ती लोगन क मेजबानी कइलस। सन् 2005 में नवीनीकरण खातिर बंद भइले से पहिले इ एशिया में सबसे ज्यादा समय ले चले वाला होटल रहे।
नवीनीकरण
नवीनीकरण खातिर इ होटल बहुत लम्बा समय खातिर बंद रहे। फिर एकर कुछ हिस्सा एकर प्रबन्धन करे वाली कम्पनी ललित होटल्स की नांव पर, ललित ग्रेट ईस्टर्न होटल की नांव से 19 नवम्बर 2013 के खुलल। ए होटल क इमारत एगो एतिहासिक विरासत की तौर प दर्ज बा।
ट्विटर
ट्विटर (Twitter) एक ठो ऑनलाइन सामाचार आ सोशल नेटवर्किंग सर्विस बा। ई तुरंत भेजल जा सके वाला छोट सनेसा, "ट्वीट" के रूप में, बात साझा करे के मोका उपलब्ध करावे ले आ एह तरीका से ई एगो माइक्रोब्लॉगिंग सर्विस हवे। एक ठो ट्वीट के साइज 140 कैरेक्टर तक के हो सके ला। ट्वीट पढ़ केहू भी सके ला, बाकिर खुद ट्वीट करे खातिर, केहू के फालो करे खातिर भा केहू द्वारा खुद फालो होखे बदे रजिस्ट्रेशन यानि खाता खोले के जरूरत होला। वेबसाइट आ मोबाइल एप के अलावा ट्वीट रिसीव करे खातिर एसएमएस के प्रयोग भी कइल जा सके ला।
ट्विटर के मुख्य कार्यालय सैन फ्रांसिस्को, कैलिफोर्निया में बा आ एकरे अलावा लगभग 25 गो ऑफिस दुनिया के बाकी हिस्सा में छितराइल बाने।
चेंगलांग जिला
चेंगलांग जिला भारत के अरुणाचल प्रदेश राज्य में एगो जिला बाटे। एकर मुख्यालय चेंगलांग शहर बाटे। एकर कुल रकबा 4662 वर्ग कि॰मी॰ बाटे।
जनसंख्या
साल 2011 के जनगणना के हिसाब से चेंगलांग जिला के कुल जनसंख्या 147951 बाटे आ जनसंख्या घनत्व 32 बाटे।
सोआबीन
सोआबीन (हिन्दी:सोयाबीन; अंग्रेज़ी: Soybean) एगो सब्जी हवे।
दमन (२०२२ चलचित्र)
दमन, दुर्गामा अंचालरे मलेरिया निरकरण (अनुवाद, दुर्गम इलाका में मलेरिया उन्मूलन) के मतलब होला, 2022 में बनल एगो भारतीय ओडिया जीवनी वाला सामाजिक नाटक फिलिम[2] हवे जेकर लेखन आ निर्देशन विशाल मौर्य आ देबी प्रसाद लेंका कइले बाड़ें आ एकर निर्माण दीपेंद्र समल कइले बाड़ें।[3] एह फिलिम में बाबूशान मोहंती आ दीपनवित दशमोहापात्र मुख्य भूमिका में बाड़ें।[4][5]
बाबूशान मोहंती
बाबूशान (जनम 30 जुलाई 1989 के तनमय मोहंती के नाँव से) एगो भारतीय अभिनेता आ प्लेबैक गायक बाड़ें जे मुख्य रूप से ओडिया फिलिम सभ में काम करे लें।[7][8][9] हारा पटनायक के निर्देशन में 2009 में रोमियो - द लवर बॉय के माध्यम से ओलिवड में शुरुआत कइलें।
कर्नाटक
कर्नाटक भारत के 28 राज्य में से एगो राज्य ह। ई के राजधानी बंगलौर में स्थित बा।
पेलेकनीफॉर्म्स
पेलेकनीफॉर्म्स (Pelecaniformes) पनिहा चिरई सभ के एगो कुल (ऑर्डर) हवे।
चंपादेवी
चम्पादेवी नेपाल के कोशी प्रदेश के ओखलढुंगा जिला में एगो गाँवपालिका बा। एह गाँवपालिका के अस्थापना 10 मार्च 2017 के भइल आ नाया प्रशासनिक बिभाजन लागू भइल जेह में पहिले के गाँव बिकास समिति (गाविस) सभ के बिलय क के नाया गाँवपालिका सभ बनल।
साल 2011 के जनगणना के आँकड़ा अनुसार एह गाँवपालिका के कुल जनसँख्या 18613 बा आ रकबा 126.91 वर्ग किलोमीटर बा।
कंप्यूटर नेटवर्क
कंप्यूटर नेटवर्क या डेटा नेटवर्क एक तरह के टेलीकम्यूनिकेशन नेटवर्क हऽ जेह में एक से ढेर कंप्यूटर यंत्र, जिनहन के नोड भा टर्मिनल कहल जाला, आपस में डेटा लिंक द्वारा जुड़ल रहे लें आ आपस में संसाधन साझा क सके लें। नोड सभ के बीच में कनेक्शन केबिल द्वारा भी हो सके ला आ वायरलेस के द्वारा भी। कंप्यूटर नेटवर्क के नोड, यानि कि अलग-अलग तरह के कंप्यूटर यंत्र सभ, होस्ट होखे लें। होस्ट अइसन यंत्र हवे जे कौनों संसाधन या आँकड़ा ऑफर करे ला। एह होस्ट सभ में पर्सनल कंप्यूटर, मोबाइल यंत्र, फोन, सर्वर वगैरह भी हो सके लें आ अन्य कई तरह के नेटवर्किंग यंत्र भी।
कंप्यूटर नेटवर्क बहुत छोट स्तर पर भी हो सके ला आ बहुत ब्यापक स्तर पर भी। उदाहरण खातिर इंटरनेट एक तरह के कंप्यूटर नेटवर्क हवे जेह में बहुत भारी संख्या में बिबिध प्रकार के कंप्यूटर यंत्र आपस में जुड़ल बाने।
डडेलधुरा जिला
डडेलधुरा जिला नेपाल क एक जिला बा ।
पीरियॉडिक टेबल
पीरियॉडिक टेबल (Periodic table, हिंदी: आवर्त सारणी) एगो टेबल या सारणी हवे जौना के प्रयोग रासायनिक तत्वन के बर्गीकरण आ ब्यवस्था बना के देखावल जाला।
मुँगेर
मुंगेर (Mungher) भारत के बिहार राज्य में एक ठो शहर बा।
जनसांख्यिकी
साल 2011 के जनगणना अनुसार मुंगेर के कुल शहरी जनसंख्या 213303 बाटे आ आसपास के उपशहरी इलाका के मिला लिहल जाय तब कुल जनसंख्या 213303 बा। जनसंख्या के हिसाब से ई भारत के 212वाँ शहर बाटे। जनगणना आँकड़ा के मोताबिक एह शहर में लिंगानुपात 883 आ साक्षरता के दर 80.14% बाटे।
टेलीकम्यूनिकेशन नेटवर्क
टेलीकम्यूनिकेशन नेटवर्क में कई ठो टर्मिनल नोड, अइसन कड़ी द्वारा आपस में जुड़ल रहे लें कि उनहन के बीच टेलीकम्युनिकेशन संभव हो सके। टर्मिनल नोड, यानि कड़ी के छोर पर मौजूद चीज, के रूप में बिबिध प्रकार के यंत्र हो सके लें जइसे कि कंप्यूटर, फोन, मोबाइल फोन, सर्वर आ अन्य अइसन चीज। नोड यानि अनितं सिरा पर मौजूद हर यंत्र के आपन एक ठो यूनीक पता होला जेकरा से ओकर ओह नेटवर्क में पहिचान होखे ले।
टेलीकम्यूनिकेशन नेटवर्क के उदाहरण के रूप में कंप्यूटर नेटवर्क, इंटरनेट, टेलीफोन नेटवर्क, टेलेक्स सर्विस, एरोनॉटिकल नेटवर्क वगैरह के नाँव गिनावल जा सके ला।
फेसबुक मैसेंजर
फेसबुक मैसेंजर (Facebook Messenger) जेकरा कबो-कबो खाली मैसेंजर भी कह दिहल जाला फेसबुक द्वारा उपलब्ध करावल जाए वाली तुरंत संदेस सेवा हवे। पहिले एकर नाँव "फेसबुक चैट" रहे बाद में वर्तमान नाँव रखल गइल।
सी. राजगोपालाचारी
चक्रवर्ती राजगोपालाचारी एगो भारतीय वकील, लेखक, स्वतंत्रता सेनानी आ भारतीय राष्ट्रीय कांग्रेस के नेता रहलें आ आजादी के बाद बनल सरकार में मंत्री रहलें। इहाँ के भारत के अन्तिम गवर्नर जनरल रहनी आ पहिलका भारतीय गवर्नर जनरल रहनी काहे की एह से पहिले खाली अंग्रेज लोग एह पद प रहत रहे।
केराइ
केराइ (मटर, Pea) एगो सब्जी हवे।
लेनोवो
लेनोवो ग्रुप लिमिटेड भा लेनोवो पीसी इंटरनेशनल या फिर छोट रूप में लेनोवो एगो चीनी मल्टीनेशनल टेक्नोलॉजी कंपनी बा जेकर मुख्यालय चीन के बीजिंग शहर में बा आ उत्तर कैरोलाइना के मॉरीसविले में बा। ई कंपनी पर्सनल कंप्यूटर, टैब, स्मार्टफोन, वर्कस्टेशन, सर्वर, इलेक्ट्रॉनिक स्टोरेज डिवाइस, स्मार्ट टीवी आ आइटी मैनेजमेंट सॉफ्टवेयर नियर प्रोडक्ट के डिजाइनिंग, डेवेलपमेंट आ उत्पादन क रहल बाटे। साल 2013 से, यूनिट सेल (अदद में बिक्री) के हिसाब से दुनिया के नंबर एक कंप्यूटर बेचे वाली कंपनी बा। एकरे द्वारा थिंकपैड, आइडियापैड आ लेनोवो योगा नांव के लैपटॉप, आ थिंकसेंटर आ आइडिया सेंटर नाँव के डेस्कटॉप कंप्यूटर बेचल जालें।
बाराबंकी
बाराबंकी भारत के उत्तर प्रदेश राज्य के बाराबंकी जिला में एक ठो कसबा आ एह जिला के मुख्यालय बाटे।
ओशेनिया
ओशैनिया या ओशनिया (Oceania ) or ), चाहे ओशेनिका (Oceanica), एगो भूगोलीय क्षेत्र बाटे जेवन प्रशांत महासागर में स्थित बाटे आ एकर पच्छिमी ओर हिंद महासागर आ दक्खिनी ओर दक्खिनी महासागर बा। एकरा बारे में कई तरह के राय हमेशा से रहल बाटे कि ओशनिया क्षेत्र में का का आवेला आ कुच्छ लोग एम्में मेलानेशिया (Melanesia), माइक्रोनेशिया (Micronesia), आ पॉलिनेशिया (Polynesia) के भी गिनेला आ कुछ लोग बड़ा पैमाना पर देखेला आ एम्में पूरा ऊ प्रदेश के गिनेला जेवन एशिया आ दुनों अमेरिका की बीच के समुद्री एरिया बाटे।
सतोपनाथ हिमानी
सतोपनाथ हिमनद भारत के उत्तराखंड राज्य मेंभारत-तिब्बत बॉडर के लगे स्थित एगो ग्लेशियर बाटे।
ई एक ठी 2,500 m (8,200 ft) ऊँचाई वाली चोटी के सामने मौजूद बा। लगभग 7000 मीटर के ऊंचाई से ई ग्लेशियर निकले ला।चौखंभा परबत (7068m) आ बद्रीनाथ परबत (6974m) के बीच से बहे वाला ई हिमनद 13 km, इलाका में बिस्तार वाला बाटे। 3810 मीटर के ऊंचाई पर ई पघिले शुरू होला।
नारायण देसाई
नारायण देसाई (24 दिसम्बर 1924 - 15 मार्च 2015) एगो परसिद्ध गाँधीवादी रहलें। देसाई जी गाँधीजी के निजी सचिव आ उनकर जीवनीकार महादेव देसाई के लड़िका रहलें। नारायण देसाई भूदान आंदोलन आ सम्पूर्ण क्रांति आंदोलन से जुड़ल रहलें आ उनके "गाँधी कथा" खातिर जानल जाला जेवन ऊ 2004 में सुनावे शुरू कइलें।
बाल्यकाल
महात्मा गाँधी के निजी सचिव अउरी जीवनीकार महादेव देसाई की पुत्र के रूप में इनकर जनम 24 दिसम्बर 1924 के गुजरात की वलसाड में भइल। साबरमती आश्रम में बचपन बीतल अउरी आरंभिक शिक्षा कि बाद इहाँके पढ़ाई छोड़ दिहलिन आ अपने बाबूजी के निर्देशन में बाद के शिक्षा ग्रहण कइलीं।
आरंभिक जीवन
नारायण देसाई क विवाह प्रसिद्द स्वतंत्रता सेनानी नबकृष्ण चौधुरी अउरीमालतीदेवी चौधरी की पुत्री उत्तरा चौधरी से भइल। एकरी बाद दूनो जन सूरत की लगे वेड़छी नामक एगो छोट गाँव में चले गये जहाँ पति-पतनी दूनो लोग पढ़ावे के काम शुरू कइलीं। आचार्य विनोबा भावे के भूदान आंदोलन से जुड़के देसाई जी गुजरात में काफ़ी भूदान यात्राएं कइलीं। देसाई जी भूदान आंदोलन के मुखपत्र "भूमिपुत्र" क शुरूआत कइलीं अउरी 1959 ले एकर संपादक रहलीं।
गांधीवादी के रूप में
नारायण देसाई गाँधीजी की आदर्श पर अटूट श्रद्धा अउरी विश्वास रखत रहलीं। इहाँके आपन पूरा जिनगी महात्मा जी की बतायवल डहर पर चलिके बितवलीं आ एही आदर्शन के परचार प्रसार करे में लागल रहलीं।
उहाँके 'तरुण शांति सेना' के नेतृत्व कइलीं, वेडची में अणु शक्ति रहित विश्व खातिर एगो विद्यालय के अस्थापना कइलीं आ गांधी शान्ति प्रतिष्ठान, गांधी विचार परिषद अउरी गांधी स्मृति संस्थान से जुड़ल रहलीं।
देसाई जी गुजरात विद्यापीठ के 23 जुलाई 2007 से पिछले साल नवंबर ले कुलाधिपति रहलीं।
निधन
15 मार्च 2015 के नारायण देसाई क निधन हो गइल। एकरा पहिले इहाँके 10 दिसम्बर से कोमा में रहलीं बाकी फिन से चैतन्य हो के स्वास्थ्यलाभ करत रहलीं जेकरा बाद अचानक इहाँ के निधन हो गइल।
जन गण मन
गीत के हिंदीव्अनुबाद के भारत के संबिधान सभा द्वारा 24 जनवरी 1950 के अंगीकार कइल गइल। औपचारिक रूप से एह गीत के गावल (या धुन बजावल) जाला तब लगभग 52 मिनट के समय लागे ला। एकर छोट रूप, पहिली आ आखिरी लाइन भर के भी कब्बो-कबो गावल या बजावल जाला जेवना में २० सेकेंड के समय लागे ला। सभसे पहिले, आम जनता के सोझा ई गीत 27 दिसंबर 1919 के कांग्रेस के कलकत्ता अधिवेशन में गावल गइल रहे। टैगोर के गीत भारोत भाग्यो बिधाता के शुरूआती पाँच पद एकर मूल बंगाली वर्जन हवें।
गीत
ई गीत बंगाली भाषा के साहित्यिक दर्जा भाषा, साधू भाषा में लिखल गइल रहे। गीत में लगभग सगरी शब्द संज्ञा बाने जे क्रिया के भी काम का सकेलें। गीत के ज्यादातर संज्ञा शब्द भारत के सगरी प्रमुख भाषा सभ में इस्तमाल होखे वाला बाने। एही कारण से मूल गीत के लगभग हर इलाका में समझल जा सके ला आ एकर कई भारतीय भाषा सभ में भाषांतर करे पर भी कौनों ख़ास बदलाव ना होला। नीचे दिहल बंगाली आ देवनागरी पाठ में गीत के बोल बाड़ें:
झारखंड
झारखंड भारत के 28 राज्यन में से एगो राज्य ह आ एकर राजधानी राँची में बा। ई इलाका पहिले बिहार राज्य के हिस्सा रहल आ 15 नवंबर 2000 में एकरा के अलग राज्य के दर्जा दिहल गइल। पठारी आ पहाड़ी इलाका आ बन-संपदा से भरपूर ई क्षेत्र खास तौर से अपना खनिज संसाधन सभ खाती जानल जाला आ एही कारन इहाँ कई गो खनिज आधारित उद्योगो  बा; एकरा बावजूद बिकास के मामिला में ई राज्य पिछड़ल बाटे।
झारखंड राज्य के कुल रकबा 79,714 वर्ग किलोमीटर बाटे आ ई भारत के पूरबी हिस्सा में पड़े वाला राज्य हवे। एकरे उत्तर में बिहार, पूरुब ओर पच्छिम बंगाल, दक्खिन में उड़ीसा राज्य आ पच्छिम ओर छत्तीसगढ़ आ कुछ सीमा उत्तर प्रदेश के साथे लागे ला। भारत के भौतिक बिभाजन अनुसार ई इलाका पूरबी पठार के हवे जेह में कैमूर श्रेणी से ले के छोटा नागपुर के पठार के इलाका आवे ला। उत्तर के हिस्सा के नदी सभ गंगा थाला के नदी बाड़ीं स आ दक्खिन से उत्तर के ओर बहे लीं जबकि दक्खिनी हिस्सा के अपवाह पूरुब ओर के बा। जलवायु मानसूनी हवे, साल में चार महीना बरखा के होला जे जून से सितंबर ले होला। माटी बहुत उपजाऊँ ना हवे बाकी बनस्पति के मामिला में धनी राज्य हवे।
इतिहास
झारखंड के इतिहास पत्थर जुग से सुरू होला। एह काल में इहाँ के लोग नुकीला पाथर आ हाथ से चलावे वाली पाथर के कुल्हाड़ी के इस्तेमाल करे जिनहन के सबूत दामोदर घाटी से मिलल बा आ हजारीबाग के बाँदा इलाका अउरी पूरबी सिंहभूमि के बारधा, बारबिल, हिरजिहाती वगैरह जगह सभ से मिलल बाटे। पत्थर जुग के सभसे अंतिम हिस्सा जेकरा के नवपत्थर काल (नियोलिथिक) कहल जाला, छिन्नी, आरी, चाकू वगैरह खाती जानल जाला। धियान देवे वाली बात ई बा कि भारत में कुल 12 किसिम के कुल्हाड़ी पावल गइल बा, आ एह में से बारहो किसिम के कुल्हाड़ी झारखंड के छोटानागपुर पठार से मिले लीं।
पाथर जुग के बाद तामा आ काँसा के जुग के संक्रमण काल आइल। एह जमाना के चीज भी झारखंड में मिले ला। मानल जाला कि असुर, बिरजिया आ बिरहोर जनजाति के लोग के पूर्वज तामा गला के ओह से हथियार औजार बनावे के कला जानत रहल। काँसा के एगो प्याला लोहरदग्गा से मिलल बा।
ब्रिटिश काल में
झारखंड में ब्रिटिश परभाव के सुरुआत 1765 के बाद भइल, इलाहाबाद के संधि के बाद मुगल बादशाह शाह आलम द्वारा बिहार, बंगाल आ उड़ीसा के दीवानी ईस्ट इंडिया कंपनी के सउँप दिहल गइल। एकरे चलते ओह समय के छोट-छोट राज्य सभ जे एह इलाका में रहलें, कंपनी के परभाव में आ गइलें। कंपनी के योजना बंगाल से बनारस ले छोटा नागपुर हो के नया ब्यापारिक रास्ता सुरू कइल चाहत रहल आ एह इलाका में ढालभूम, पोरहाट आ कोल्हान नियर राज्य रहलें। कंपनी के प्रवेश एह इलाका में सिंहभूम से सुरू भइल, 1766 में कंपनी तय कइलस कि अगर सिंहभूम के राजा लोग कंपनी के अधीन हो जायँ आ टैक्स देवें तब उनहन लोग के खिलाफ सैनिक कार्रवाई ना कइल जाई। सिंहभूम के राजा लोग माने से इनकार क दिहल आ 1767 में फर्ग्युसन के अगुआई में ब्रिटिश सेना एह इलाका पर हमला कइलस।
बिहार (जेह में ओह समय इहो इलाका आवे) के बिद्रोही जमींदार सभ खाती छोटा नागपुर पठार के इलाका शरण के जगह के रूप में, जब इनहन लोग से टैक्स वसूली करे के होखे लोग भाग के जंगल में छिप जाय। एकरे अलावा तत्कालीन बिहार के पच्छिमी सीमा के मराठा राजा लोग से भी खतरा रहल। एह सभ से निपटे खाती कंपनी पलामू के किला पर आपन अधिकार कइलस आ एह इलाका में कंपनी के शासन के मजबूती मिलल।
सभके बावजूद, एह इलाका के भूगोल आ जनजाति लोग के आबादी के संस्कृति पूरा तरीका से कब्बो कंपनी शासन के अधीनता ना स्वीकार कइलेन आ जमींदारन आ कंपनी के खिलाफ कई गो बिद्रोह आ आंदोलन भइलें। एह बिद्रोह सभ में चुआर बिद्रोह, कोल बिद्रोह, भूमिज बिद्रोह, संथाल बिद्रोह, तिलका माँझी आंदोलन, पहड़िया बिद्रोह, मुंडा बिद्रोह प्रमुख रहलें।
1857 के बिद्रोह के परभाव भी पलामू, सिंहभूम आ संथाल परगना में पड़ल। 1858 में कंपनी शासन के अंत के बाद ब्रिटिश राज के दौरान भी कई गो बिद्रोह भइल जेह में बिरसा मुंडा बिद्रोह, आ टाना भगत आंदोलन के प्रमुख गिनावल जा सके ला।
भूगोल
झारखंड राज्य भारत के पूरबी हिस्सा में पड़े ला। एकरे उत्तर में बिहार, पुरुब ओर पच्छिम बंगाल, दक्खिन में ओडिशा आ पच्छिम ओर छत्तीसगढ़ अउरी [उत्तर प्रदेश]] राज्य बाड़ें। राज्य के कुल रकबा 79.7 लाख हेक्टेयर बा।
झारखंड के जादेतर हिस्सा छोटा नागपुर के पठार वाला हिस्सा हवे। ई पठार खुद दक्खिनी भारत के पठार (दक्कन पठार) के हिस्सा हवे आ एगो महादीपी पठार हवे जे पुराना समय में गोंडवानालैंड (दक्खिनी महादीप) के हिस्सा रहे। पच्छिमी हिस्सा में राजमहल के पहाड़ी वाला हिस्सा में दक्कन लावा के हिस्सा भी मिले ला। ऊबड़-खाबड़ पठारी हिस्सा कई गो नदी सभ के उदगम के इलाका हवे आ सोन, दामोदर, उत्तर कोइल, दक्खिन कोइल, शंख आ ब्राह्मणी नियर कई गो नदी सभ के ऊपरी बेसिन एही पठार पर पड़े ला। पठारी इलाका होखे के कारण झारखंड के जादेतर हिस्सा अभिन ले जंगल वाला बा। हाथी आ शेर एह इलाका में पावल जालें।
झारखंड में लाल, लैटराइट आ राजमहल वाला हिस्सा में काली माटी प्रमुख रूप से मिले लीं। पठारी इलाका होखे के कारण आ बहुत उपजाऊ माटी ना होखे के कारण खेती के ओतना बिकास नइखे भइल जेतना की उत्तर ओर मैदानी हिस्सा में भइल बा।
जलवायु
झारखंड के जलवायु नम उपोष्णकटिबंधी (Humid subtropical) से ले के पूरबी-दक्खिनी हिस्सा में उष्णकटिबंधी नम-सूखा (सवाना) जलवायु हवे। भारतीय मानसून के परभाव के चलते इहाँ चार गो सीजन होखे लें गर्मी, बरसात, शरद आ जाड़ा के रितु। गर्मी अप्रैल के महीना से जून ले पड़े ले आ सभसे गरम महीना मई के होला जब अधिकतम तापमान 38 °C(100 °F) आ न्यूनतम 25 °C (77 °F) के आसपास रहे ला। बीच जून से ले के अक्टूबर ले मानसून के परभाव के चलते बरसात के सीजन होला। बरखा साल भर में लगभग 40 इंच (1,000 मिमी) पच्छिमी आ बिचला हिस्सा में होखे ले जबकि दक्खिनी-पूरबी हिस्सा में 60 इंच (1,500 मिमी) ले होखे ले। साल भर के एह बरखा के लगभग आधा हिस्सा जुलाई आ अगस्त में बरिसे ला। नवंबर से फरवरी ले जाड़ा के मौसम होला आ राँची के तापमान एह दौरान 10 °C (50 °F) से 24 °C (75 °F) रहे ला। बसंत के सीजन फरवरी से अप्रैल ले होला।
प्रशासनिक बिभाजन
जब झारखंड राज्य बनल तब एह में बिहार से अलगा भइल 18 जिला रहलें। कुछ जिला सभ के सीमा में बदलाव कइल गइल आ नाया 6 गो जिला बनावल गइलें। एह नया जिला सभ के नाँव बा लातेहार, सरायकेला खरसाँवा, जामताड़ा, साहेबगंज, खूँटी आ रामगढ़। वर्तमान समय में झारखंड में कुल 5 गो प्रमंडल (डिवीजन) आ 24 गो जिला बाड़ें। झारखंड के जिला सभ के बारे में एगो रोचक बात ई बा कि एकरे दू गो जिला लोहरदग्गा आ खूँटी के अलावा बाकी सगरी जिला अगल-बगल के राज्य सभ के साथ सीमा बनावे लें।
प्रमंडल आ जिला
ऊपर दिहल गइल प्रशासनिक बिभाजन में, प्रमंडल के जिम्मेदार अधिकारी के आयुक्त (कमिश्नर) कहल जाला जे लोग अपना जिला सभ के अधीकारी सभ के बीचा में कोओर्डिनेशन के काम करे ला, हालाँकि, रोज-रोज के कामकाज में इनहन लोग के कौनों हस्तक्षेप ना रहे ला। जिला स्तर पर उपआयुक्त लोग होला, इहे उपआयुक्त लोग जब रेवेन्यू के काम करे ला तब कलेक्टर कहाला आ कानून-बेवस्था के काम देखे ला तब जिला मजिस्ट्रेट कहाला। आम जनता सीधे एह लोग के डीएम के रूप में जाने ले।
जिला के नीचे के प्रशासनिक खंड अनुमंडल होलें। झारखंड में वर्तमान (2018) में कुल 37 गो अनुमंडल बाड़ें। अनुमंडल के अलावा पुलिस के कामकाज खाती सर्किल आ बिकास के काम खाती प्रखंड (ब्लॉक) में बिभाजन कइल गइल बा। स्थानीय स्वशासन के इकाई ग्राम पंचायत होखे लीं। आमतौर पर लगभग 5000 जनसंख्या पर एगो ग्राम पंचायत के गठन कइल गइल बा।
प्रमुख शहर
झारखंड के सभसे बड़ शहर (2011 के भारतीय जनगणना के इस्टीमेट)
बाहरी कड़ी
सरकार
सामान्य जानकारी
आरा-छपरा सेतु
आरा-छपरा सेतु चाहे वीर कुंवर सिंह सेतु भारत के बिहार मे भोजपुर आ सारन जिला मे गंगा प बनल एगो पुल हऽ जे आरा आउर छपरा के जोड़ेला। ई दुनिया के सभ से लाम एक्स्ट्राडोज्ड पुल बाटे। ई पुल बिहार के उत्तर आ दक्खिनी भाग के जोड़े के काज करेला। वीर कुंवर सिंह सेतु के आम जनता ला 11 जून 2017 के खोलल गइल।
परियोजना
आरा-छपरा सेतु आरा आउर छपरा के दूरी 130 किमी से 40किमी कई दिहलस। हेकरा बनला से लोग उत्तर बिहार से दक्खिन बिहार बिना पटना गइले जा सकेला। ई पुल छपरा मे एनएच-19 आ आरा के कोइलवर में एनएच-30 के जोडला। नीतीश कुमार पुल के शिलान्यास 2010 मे कइलन आ बोललन की हुनकर इच्छा भोजपुरी बोले वाला जिला सभ के जोडल बा।
800 करोड़ रोपया लगाई के बनल आरा छपरा सेतु दुनिया से सभसे लमहर मल्टी स्पेन एक्स्ट्रादोज्ड सेतु बाटे। पुल 4.35 किमी लमहर बा।
गंगा नदी प पुल
गंगा नदी बिहार के दु बखरा कई दिहेले जेकरा गुने यातायत मे परेशानी होखेला।
गंगा नदी प पहिलका पुल, राजेन्द्र सेतु 1959 मे बनल रहे। दूसरका पुल महात्मा गाँधी सेतु जवन की 5575 मीटर लमहर रहे आ ओह घड़ी भारत से सभसे लमहर पुल रहे। हेकरा बाद भागलपुर मे विक्रमशिला सेतु बनल आ चउथा पुल जयप्रकाश नारायण सेतु रहे।
मुंगेर गंगा सेतुओ अभी बनऽता। बख्तियारपुर - ताजपुर सेतु के निर्माण अबहिन होखऽता जे बख्तियारपुर आ ताजपुर के जोड़ी।
आरा-छपरा सेतु आरा आ छपरा के जोड़ेला। राजेन्द्र सेतु लगे एगो अउर पुल बनावे के बात चलऽता।
फिलिपींस
फिलीपींस (Philippines) दक्खिन पूर्ब एशिया में एगो देश बाटे।
बख्तियारपुर
बख्तियारपुर भारत के बिहार राज्य के पटना जिला एगो नगर पंचायत हऽ।
दिबांग घाटी
जनसंख्या
साल 2011 के जनगणना के हिसाब से दिबांग घाटी के कुल जनसंख्या 7948 बाटे आ जनसंख्या घनत्व 1 बाटे।
पीरियड 1 तत्व
पीरियड 1 तत्व अइसन रासायनिक तत्वन के कहल जाला जे पीरियॉडिक टेबल की पहिली लाइन में आवेलें मने कि जिनहन के पहिला पीरियड होला।
ओजोन दिवस
ओजोन परत के संरक्षण खातिर अंतरराष्ट्रीय दिवस (International Day for the Preservation of the Ozone Layer) जेकरा छोट रूप में ओजोन दिवस (Ozone day) भी कहल जाला, हर साल 16 सितंबर के मनावल जाला। ओजोन गैस के वायुमंडल में परत मौजूद बा जे सुरुज से आवे वाला रेडियेशन के नोकसानदेह हिस्सा के सोख के पृथ्वी पर मौजूद जीवधारी सभ के रक्षा करे ला। आधुनिक टेक्नोलॉजी के जुग में मनुष्य के कामकाज के कारन एह परत के क्षय भइल बा आ एही के सुरक्षा खाती ई दिवस मनावल जाला।
सावित्रीबाई फुले
सावित्रीबाई ज्योतिराव फुले (3 जनवरी 1831 – 10 मार्च 1897) एगो भारतीय सामाजिक सुधारकरता आ कवी रहली; अपना मरद ज्योतिराव फुले के साथ मिल में ई तत्कालीन ब्रिटिश भारत में औरतन के अधिकार बेहतर बनावे आ शिक्षा के क्षेत्र में काम करे खाती बिसेस अस्थान रखे लीं। फुले, अपना मरद के संगे मिल के 1848 में भिड़े वाड़ा, पुणे में पहिला बालिका स्कूल के स्थापना कईलीं, जवना के भारतीय जातीय मूल क लोग चलावत रहे। फुले, लिंग आ जाति के आधार प भेदभाव के खतम करे खाती काम कइली आ ई महाराष्ट्र में सामाजिक सुधार करे वाला लोग में प्रमुख ब्यक्तित्व के रूप में गिनल जाली।
ओजोन दिवस
16 सितंबर 1987 के ओजोन के संरक्षण के दिसा में मांट्रियल प्रोटोकाल लागू कइल गइल रहल, एही के उपलक्ष में ई दिन हर साल ओजोन दिवस के रूप में मनावल जाला। साल 2017 मांट्रियल प्रोटोकाल के 30 वाँ बरसी रहल, एह प्रोटोकाल के ओजोन संरक्षण में महत्व के अस्थान हवे, एही के देख के यूनाइटेड नेशंस द्वारा एह मोका पर इस्पेशल कैम्पेन चलावे के घोषणा कइल गइल।
कॉलोनी (जीव बिज्ञान)
कॉलोनी जीव बिज्ञान आ इकोलॉजी में इस्तेमाल शब्दावली हऽ जवन एकही प्रजाति के जिया-जंतु के ढेर संख्या में एकही जगह निवास करे से बने ले। आमतौर पर ई आदत एह जानवर सभ में आपसी निकटता से लाभ पावे खातिर होला, जइसे की एक संघे रहि के ढेर सुरक्षा, या एक साथ शिकार करे के सुबिधा वगैरह। कुछ प्राणी हमेशा कॉलोनी में रहे लें जइसे चिउंटी।
सावित्रीबाई फुले
संदर्भ
नोट
योनि (बहुअर्थी)
योनि भा योनी (बिगड़ल रूप में जोनी, जोनि भा जुआन) के नीचे दिहल अर्थ हो सके ला:
सावित्रीबाई फुले
संदर्भ
हवाला
भारत के भाषा
भारत के भाषा सभ कई भाषाई परिवार के बाड़ी स जिनहन में सभसे प्रमुख इंडो-आर्यन परिवार के भाषा बाड़ी जेवन 75 % लोग बोलेला आ दुसरा नंबर पर द्रविड़ भाषा परिवार के भाषा बाड़ी जिनहन के लगभग 20 % लोग बोले ला । अन्य भाषा परिवार सभ में ऑस्ट्रोएशियाटिक, सिनो-तिब्बती आ कुछ अन्य छुटपुट भाषा बाड़ी। इतिहास के लम्हर बेर में ई भाषा सभ में आपसी लें-देन भी अनघा भइल बाटे।
नगर पंचायत
नगर पंचायत भारत मे नगर से गाँव मे होखे वला बदलाव के कहल जाला।
आम्रपाली (आम)
आम्रपाली आम के एक ठो किसिम हवे जे 1971 में दुनिया के सोझा आइल। ई किसिम दशहरी आ नीलम के संकर प्रजाति (हाइब्रिड) के रूप में बिकसित कइल गइल। दिल्ली के भारतीय खेती रिसर्च इंस्टीट्यूट जे पूसा में मौजूद बा, के डाक्टर पीयूष कांति मजुमदार एह किसिम के बिकास कइलेन। एकरे बाद ई बजार में आइल आ वर्तमान में आम के कुछ प्रमुख किसिम सभ में गिनल जाए लागल बा।
नंदा देवी
नंदा देवी भारत के उत्तराखंड राज्य में, गढ़वाल हिमालय में मौजूद एगो परबत चोटी बा। ई उत्तराखंड के सभसे ऊँच आ भारत के दूसरी सभसे ऊँच चोटी हउवे।
सरसो
सरसो (हिंदी: सरसो; अंग्रेज़ी: Mustard seed) एगो मसाला आ खाए वाला तेलहन हवे जे सरसो के पौधा पर फरे ला। ई बीया सभ 1 to 2 mm होला आ इनहन के रंग उजराह-पीयर से ले के पीयर आ करिया होला। एह बीया सभ के हल्का पानी भा सिरका के साथे पेर के सरसो के तेल निकालल जाला जे सोनाहरा पीयर रंग के होला। भारतीय भूअर सरसो भा राई के मसाला में मुख्य इस्तेमाल होला जे कई किसिम के सब्जी आ दाल सभ में तड़का मारे के कामे आवे ला।
आम्रपाली (आम)
बिसेसता
बौना साइज के फेड़ में झोंप में फरे ला, माझिल आकार के फर होला आ फर दसहरी के तुलना में ढेर टिकाऊ होला। Its flesh is deep orange red and the fruit contains approximately 2.5–3.0 times more β carotene content than other commercial varieties of mango. However it is known to have a shorter shelf life.The average yield is 16 tonnes / hectare.
पूर्व कमेंग जिला
पूर्व कमेंग जिला भारत के अरुणाचल प्रदेश राज्य में एगो जिला बाटे। एकर मुख्यालय सेप्पा शहर बाटे। एकर कुल रकबा 4134 वर्ग कि॰मी॰ बाटे।
जनसंख्या
साल 2011 के जनगणना के हिसाब से पूर्व कमेंग जिला के कुल जनसंख्या 78413 बाटे आ जनसंख्या घनत्व 19 बाटे।
बुल्गारिया
बुल्गारिया (Bulgaria) यूरोप में एगो देस बाटे। एकर राजधानी सोफ़िया हवे।
गूगल+
गूगल प्लस (जेकरा Google+ के रूप में लिखल जाला) इंटरनेट पर आधारित एगो सोशल नेटवर्किंग सर्विस बाटे। ई गूगल के द्वारा संचालित कइल जाला आ मालिकाना भी गूगल के लगे बा।
गूगल के ई चउथी सोशल नेटवर्किंग सुबिधा हवे, सुरुआती दौर में एकर तेजी से बढ़ती भइल। हालाँकि, सेवा के परिभाषा के आधार पर वास्तविक इस्तेमाल के आँकड़ा निर्भर बा।
साल 2015 के नवंबर में एकरा के दुबारा डिजाइन कइल गइल।
शिवदासपुर
शिवदासपुर भारत के उत्तर प्रदेश राज्य में बनारस के लगे एक ठो उपशहरी इलाका बाटे। मूल रूप से ई गाँव हवे जबकि जनगणना बिभाग एकरा के सेंसस टाउन के दर्जा दे के कस्बा माने ला। ई बनारस के रेड लाइट एरिया, मने रंडिन आ तवायफ लोग के मोहल्ला, के रूप में बसल हवे आ डीएलडब्लू मंडुआडीह के लगे बा। 1970 के पहिले बनारस के दालमंडी मोहल्ला में तवायफ आ रंडी लोग के मोहल्ला रहल। सत्तर के दशक में एह तवायफ आ रंडी (सेक्स वर्कर) लोग से मोहल्ला खाली करावल गइल, ई लोग बाहर जा के शिवदासपुर में बस गइल, तबसे ई जगह चर्चा में कई बेर रहल बा।
लता मंगेशकर
लता मंगेशकर (28 सितंबर 1929 - 6 फरवरी 2022) एगो भारतीय गायिका रहली। ई भारत के सभसे प्रसिद्ध आ जानल-मानल गायिका रहली। मंगेशकर अपना सत्तर साल से ढेर लमहर कैरियर में मराठी आ हिंदी सहित कुल लगभग छत्त्तीस क्षेत्री भाषा सभ में, हजार से बेसी हिंदी फिलिमी गीत गवले रहली। भारत सरकार द्वारा 2001 में इनके सभसे ऊँच राष्ट्रीय नागरिक सम्मान भारत रत्न दिहल गइल रहल।
6 फरवरी 2022 के बंबई के ब्रीच कैंडी अस्पताल में इनकर निधन कोविड-19 बेमारी होखले के बाद के जटिलता सभ के चलते भ गइल।
डोटी जिला
डोटी जिला नेपाल क एक जिला बा ।
बैतडी जिला
बैतडी नेपाल के बैतडी जिला एगो शहर आ एह जिला के मुख्यालय बा। बैतडी जिला नेपालके सुदूरपश्चिमांचल विकास क्षेत्रके महाकाली अंचलमे परेवाला चार जिला मे एक पहाडी जिला ह । इ जिलाके पश्चिममे महाकाली नदी से भारतके सिमाना छुटावल बाटे ।  येकर उत्तरमे दार्चुला जिला, पूर्वमे बझांग जिला र डोटी जिला आ दक्षिणमे डडेल्धुरा जिला बाटे । इ जिलाके कुल आवादी1151.13 वर्ग कि.मि.बा, जौन नेपाल देस के कुल आवादी के 0.68 प्रतिशत भू–भाग होला।
योनी
योनी भा योनि मनुष्य के मादा जननांग के धार्मिक रूप से पबित्र मानल जाए वाला चीन्हा के रूप में बनावल आकृति हवे। हिंदू धर्म के शाक्त आ शैव संप्रदाय में एकर खास चलन देखे के मिले ला। ऋग्वेद से ले के बाद के संस्कृत साहित्य में योनि शब्द के बिबिध अर्थ बा जिनहन के संबंध संतान पैदा करे से संबंधित बा आ मानव शरीर के एगो अंग के एह नाँव से जानल जाला। कई धार्मिक परंपरा सभ में, संतान के पैदाइश के मुख्य कारण के रूप में, एकरा के पबित्र मानल जाला आ एकरे चीन्हा (प्रतीक) के पूजा के बिधान बा। कई धार्मिक कर्मकांड सभ में ई छिपल रूप में भी मौजूद बा। यग्य में हवन कुंड भा यज्ञवेदी के खुदे भी योनि के रूप मानल गइल बा।
त्रिशूल (परबत)
त्रिशूल गढ़वाल हिमालय में एक्के तीन गो परबत चोटी सभ के एकट्ठा रूप से नाँव बा जिन्हाना में सभसे ऊँच चोटी त्रिशूल-1 7120 मीटर ऊँच बाटे।
महुआ मोइत्रा
महुआ मोइत्रा (जनम: 12 अक्टूबर 1974) एगो भारतीय राजनीतिक नेता बाड़ी जे सत्रहवीं लोकसभा में बंगाल के कृष्णानगर लोकसभा सीट से जीत के पहुँचल बाड़ी। मोइत्रा एकरे पहिले पच्छिम बंगाल बिधान सभा में करीमपुर से बिधायक रह चुकल बाड़ी आ ई आल इंडिया तृणमूल कांग्रेस के नेता हई। पार्टी के प्रवक्ता भी रह चुकल बाड़ी।
कहावत
कहावत भा लोकोक्ति आम जबान पर चढ़ल वाक्य होखे लें जिनहन के परंपरा अनुसार खास अरथ होला आ कुछ खास दसा में पूरा भाव के एक वाक्य में ब्यक्त करे खाती इस्तेमाल होलें। साहित्य में इनहन के प्रयोग भाषा में गति आ व्यंग दूनों बढ़ावे में सहायक होला।
भोजपुरी कहावत
भोजपुरी कहावत अइसन कहावत बाड़ी जे भोजपुरी भाषा में बाड़ी आ भोजपुरी क्षेत्र के अलावे अन्य अईसन जगहन पर भी चलन मे बाड़ी जहाँ भोजपुरिया लोग बसल बाटे। भोजपुरी क्षेत्र में भारतीय राज्य उत्तर प्रदेश के बस्ती, फैजाबाद, आजमगढ़ जिला के हिस्सा, महाराजगंज, गोरखपुर, कुशीनगर, देवरिया, बलियाँ, मऊ, गाजीपुर, बनारस, चंदौली आ मिर्जापुर जिला, सोनभद्र जिला के कुछ हिस्सा; बिहार राज्य के सिवान, बेतिया, चम्पारन, छपरा (सारन), मुजफ्फरपुर जिला; झारखंड के रांची पलामू क्षेत्र; आ नेपाल के तराई क्षेत्र के हिस्सा बाटे।
पूर्व सियांग जिला
पूर्व सियांग जिला भारत के अरुणाचल प्रदेश राज्य में एगो जिला बाटे। एकर मुख्यालय पासीघाट शहर बाटे। एकर कुल रकबा 3603 वर्ग कि॰मी॰ बाटे।
जनसंख्या
साल 2011 के जनगणना के हिसाब से पूर्व सियांग जिला के कुल जनसंख्या 99019 बाटे आ जनसंख्या घनत्व 27 बाटे।
मध्य प्रदेश
मध्य प्रदेश भारत के एगो राज्य ह, एकर राजधानी भोपाल ह। क्षेत्रफल के हिसाब से मध्य प्रदेश 1 नवंबर 2000 के सभसे बड़ राज्य रहल।  आज के दिन मध्य प्रदेश राज्य से 16 जिला के अलग करके छत्तीसगढ़ राज्य के गठन भइल।  मध्य प्रदेश के सीमा पांच राज्य के सीमा से मिलेला।  एकरे उत्तर में उत्तर प्रदेश, पूरब में छत्तीसगढ़, दक्खिन में महाराष्ट्र, पच्छिम में गुजरात, आ उत्तर-पच्छिम में राजस्थान बाटे।
पर्यावरण संरक्षण
पर्यावरण संरक्षण (environmental protection) ब्याक्तिगत, संस्था के स्तर पर या सरकार के स्तर पर प्राकृतिक पर्यावरण के मूल रूप के सुरक्षित रखे के कोसिस हवे जवना से कि पर्यावरण के भी नोकसान न पहुँचे आ मनुष्य के भी लाभ होखे। मानव जनसंख्या के अधिक बढ़ जाए के कारण पर्यावरण से मिले वाला संसाधन सभ पर भारी दबाव के चलते आज इनहन के कमी होत जा रहल बा आ पर्यावरण के गुणवत्ता में गिरावट देखल जा रहल बा। अइसन पर्यावरणी मुद्दा सभ से निपटे के एक उपाय में पर्यावरण संरक्षण भी बा। सरकार सभ एही कारण कई अइसन मानवीय गतिबिधि सभ पर रोक लगावे लीं जिनहन से पर्यावरण के गिरावट हो रहल होखे।
कुल (जीव बिज्ञान)
गण ( अंग्रेज़ी: order, ऑर्डर; लातिनी: ordo, ओर्दो ) जीव बिज्ञान के वर्गीकरण में जीव सभ के वर्गीकरण के एक ठो श्रेणी हवे। एक कुल में एक-दुसरे से समानता रखे वाले सारे जीव सभ के कई ठो परिवार आवे लें। अउरी दूसर श्रेणी जीवन, अधिजगत, जगत, संघ, वर्ग, परिवार, जाति, आ प्रजाति, जिनहन में "कुल" जौन बा ई वर्ग आ परिवार की बिचा में आवेला।
समय
समय (अंग्रेजी: time) एगो भओतिक राशि हऽ। जब समय बीतेला, तब घटना सभ होखेलऽसन।
महावीर
भगवान महावीर भा वर्धमान, जैन धर्म के चउबीसवाँ तीर्थंकर रहलें। इनके जनम परंपरागत रूप से छठईं सदी ईसा पूर्व में भइल मानल जाला। वर्तमान बिहार के वैशाली जिला के आ तत्कालीन वज्जि महाजनपद के राजधानी वैशाली नगर के लगे कुंडग्राम में इनके जनम भइल मानल जाला।
30 बरिस के उमिर में ई संसार त्याग के ज्ञान के खोज में निकललें आ केवल ज्ञान के प्राप्त करे के बाद अहिंसा, सत्य आ अस्तेय के शिक्षा दिहलें; 72 बरिस के उमिर में पावापुरी में इनके निधन भइल।
मलेशिया एयरलाइन्स
मलेशिया एयरलाइंस दुगो सहायक एयरलाइन का मालिक ह: फायरफ्लाई और एम् ए स्विंग्स।
इ एयरलाइन मालयान एयरवेज लिमिटेड की तौर पर शुरू भइल रहे और इ एकर पहिला व्यावसायिक उड़ान 1947 में भरलस। मालयान एयरवेज क मुख्य ऑफिस सिंगापुर में रहे। कुछ साल बाद सिंगापुर क मलेशिया से अलगाव होखले की बाद, ए एयरलाइन क मलेशिया सिंगापुर एयरलाइन (MSA) की तौर पर पुनः नामकरण भइल, इ नाम तबले रहल जबले एकर सम्पत्ति 1972 में सिंगापुर ध्वजवाहक विमान कम्पनी सिंगापुर एयरलाइन्स और मलेशियन ध्वजवाहक मलेशियन एयरलाइन सिस्टम की बीच में बंट नाहीं गइल।
विमानन उद्योग की ओर से कई पुरस्कार और विश्व यात्रा पुरस्कार की तरफ से विमान सेवा में एशिया में (2010-11, 2013) अग्रणी के रूप में मान्यता मिलले की बावजूद इ विमान सेवा नया, कम लागत वाली कइगो विमान सेवा की साथ प्रतिस्पर्धा खातिर सन 2000 से लागत में कटौती खातिर संघर्षरत रहल।
2011 में भइल बड़ नुकसान की बाद एयरलाइन 2013 में एगो वापसी क योजना शुरू कइलस और कईगो प्रमुख मगर लाभहीन रस्तन में कटौती कइलस, जईसे की अमरीका (लॉस एंजिल्स और ब्यूनस आयर्स) और दक्षिण अफ्रीका वगैरह क। साथे साथ मलेशिया एयरलाइंस एगो आंतरिक पुनर्गठन शुरू कइलस और इंजीनियरिंग और पायलट प्रशिक्षण जईसन इकाइयन के बेचले क इरादा जतवलस।
मलेशियाई उड्डयन इतिहास
मलाया में अनुसूचित हवाई यात्री और मेल सेवा 1937 में तब शुरू भइल जब वार्न एयर सर्विस सिंगापुर, कुआलालम्पुर और पेनांग के बीच परिचालन सेवा शुरू कइलस।
प्रमुख कार्यालय
ए एयरलाइन क मुख्यालय और पंजीकृत कार्यालय प्रशासन भवन की पहिला मंजिल और साऊथ सपोर्ट जोन, कुआलालंपुर अंतरराष्ट्रीय हवाई अड्डा, सेपांग में आइल बा। इ एयरलाइन एइजा दिसंबर 2015 में आइल।
एकरी पहिले, ए एयरलाइन क मुख्यालय सुबांग में, सुबांग एअरपोर्ट MAS प्रशासनिक कॉम्प्लेक्स में रहे, कुआलालंपुर में मुख्यालय से पाहिले इ एयरलाइन UMBC मुख्यालय में किराया पर जगह ले ले रहे।
सहायक कंपनियां
मलेशिया एयरलाइंस ए क्षेत्र की आलावा ए क्षेत्र से संबंधित उद्योगनों में भी निवेश कइलस जेमें विमान ग्राउंड हैंडलिंग, विमान पट्टा पर दिहले क काम, विमानन इंजीनियरिंग, हवाई खानपान और टूर ऑपरेटर जइसन सेवा शामिल बा। स्पिनिंग ऑफ द्वारा इ कम्पनी खुद के पुनर्गठित क के एकर ऑपरेशनल इकाइन के आपन सम्पूर्ण मालिकी वाला कम्पनी में बदल दिहलस ताकि एकर यात्री विमान क मुख्य व्यवसाय के बनवले रख सके। 2013 में मलेशियन एयरलाइन्स क 28गो सहायक कम्पनी रहली स जेमें से 25गो पूरी तरह से मलेशिया एयरलाइन्स की तहत रहली स।
संदर्भ
श्रेणी : हवाई जहाज श्रेणी : हवाई जहाज सेवा
पीरियड 2 तत्व
पीरियड 2 तत्व अइसन रासायनिक तत्वन के कहल जाला जे पीरियॉडिक टेबल की दूसरी लाइन में आवेलें मने कि जिनहन के दुसरा पीरियड होला।
वाइबर
वाइबर (Viber) एगो फ्री एप्लीकेशन बा जे क्रास-प्लेटफार्म तुरंत संदेस सुबिधा देला। ई इजराइल के कंपनी वाइबर मीडिया द्वारा बनावल गइल आ एकरे बाद जापानी कंपनी राकुतेन द्वारा खरीद लिहल गइल। संदेस भेजे के अलावा प्रयोगकर्ता लोग फाइल ट्रांसफर के माध्यम से फोटो, बीडियो वगैरह भी साझा क सके ला। दिसंबर 2016 तक ले वाइबर पर 80 करोड़ रजिस्टर्ड प्रयोगकर्ता लोग रहल।
कैलाली जिला
कैलाली जिला नेपाल क एक जिला बा ।
कुरुंग कुमे जिला
जनसंख्या
साल 2011 के जनगणना के हिसाब से कुरुंग कुमे जिला के कुल जनसंख्या 89717 बाटे आ जनसंख्या घनत्व 15 बाटे।
पर्यावरणी मैनेजमेंट
पर्यावरणी मैनेजमेंट या पर्यावरणी संसाधन मैनेजमेंट (Environmental resource management) मानव समाज आ पर्यावरण के बीच होखे वाला क्रिया-प्रतिक्रिया के मैनेजमेंट हवे। वास्तव में एकरे नाँव से ई बुझाला कि एह में पर्यावरण के मैनेजमेंट कइल जाला, हालाँकि ई मनुष्य के कामकाज के मैनेजमेंट से संबंधित चीज हवे, अइसन काम जिनहन के पर्यावरण पर परभाव पड़त होखे, उनहन के मैनेजमेंट। एकर लक्ष्य बा कि पर्यावरण से प्राप्त होखे वाला संसाधन सभ के भाबिस्य के पीढ़ी खातिर बचावल जा सके।
बिहारी भाषा
बिहारी भाषा भारतीय राज्य बिहार आ एकरे लघ ओंघ के राज्यन में आ सटल नेपाल में बोलल जाए वाली पुरबी इंडिक भाषावन सभ के समूह हऽ। एह भाषा सभ में भोजपुरी, मगही, मैथिली आ अंगिका मुख्य भाषा बाड़ी स। प्रमुख रूप से भारत के ई भाषा सभ के बोले बालन के संख्या नेपालो में 21% से भी अनघा बा।
पीरियड 3 तत्व
पीरियड 3 तत्व अइसन रासायनिक तत्वन के कहल जाला जे पीरियॉडिक टेबल की तिसरी लाइन में आवेलें मने कि जिनहन के तिसरा पीरियड होला।
बिहारी भाषा
हालाँकि, एह भाषा सभ के बोले वालन के संख्या बहुते ढेर बा, तबो प मैथिली के अलावा भारत में इनहन के संबैधानिक रुप से भाषा के दर्जा नइखे आ इनहन के हिंदी के बोली के रूप में मानल जाला। मैथिली के 2003 में संविधान के 92वें संशोधन में संबैधानिक दर्जा मिलल। अहिजा तक कि बिहारे में, पढ़ाई-लिखाई आ कार्यालयी क्षेत्र में हिंदी भाषा इस्तमाल होखे ला। इ भाषावन के 1961 में कानूनी रुप से हिंदी के ब्यापक छत्रछाया में बोली मान लिहल गइल। इ तरिक से राज्य आ राष्ट्रिय राजनीति अइसन भाषावन के लोप होवे के अवस्था बना रहल बा लोग।
नालंदा खुला विश्वविद्यालय बिहारी भाषावन (मगही, भोजपुरी, मैथिली) में कई तरह के कोर्स उपलब्ध करवले बा। आजादी के बाद हिंदी भाषा के बिहार के एकमात्र अधिकारिक भाषा के तौर पर बिहार अधिकारिक भाषा एक्ट, 1950 में जगह दिहल गइल। 1981 में हिंदी एकही अधिकारिक भाषा के दर्जा से हट गइल आ एकरे संघे संघे उर्दू के दूसर अधिकारिक भाषा के दर्जा दिहल गइल। हिंदी आ उर्दू के एह लड़ाई में बहुत अधिक संख्या में बोले जाये वाल भाषावन मगही, भोजपुरी आ मैथिली के अनदेखा कर दिहल गइल।
टैक्सोनॉमी (जीव बिज्ञान)
जीववर्गीकरण बिद्या (τάξις taxis, "arrangement," आ -νομία -nomia, "बिधि" ) धरती पर प्राणास्तित्व धरावत पिलुआ - पतायी के देहरचना जीवनशैली आ प्रजनन आदि जैसन गुण आ लच्छन के आधार पर जीव - जंतुवन के वैज्ञानिक आपाधापी द्वारा अभ्यास करे के बिद्या जीववर्गीकरण बिद्या काहाला‌। स्वीडन के बनस्पति बैज्ञानिक कार्ल लिन्नायस जीववर्गीकरण बिद्या के पिता काहाले।
अवकलन
अवकलन कोनो असल चरक वला फलन के मान मे होकर चरक मे बदलाव के साथे आवे वला बदलाव के भागा होखेला। अवकलन कलन के एगो जरूरी अउजार हटे। उदाहरन बदे, स्थिति सदिक के समय के सपेक्ष् अवकलन वेग होला: हेकरा ले ई नपाला की कोनो चीझ कतना हाली हाली आपन अस्थान मे परीबरतन करऽता।
खाली एगो चरक वला फलन के अवकलन कोनो निश्चित बिंदु प स्पर्श पाई के प्रवनता चाहे स्लोप देवेला। अवकलन सभ के एक से बेसी असल चरक वला फलन सभो जोरे परयोग कईल जा सकेला।
भूगोल के रूपरेखा
आगे दिहल रूपरेखा भूगोल आ एकरे संबंधित बिसय सभ के परिचय खातिर बनावल गइल बाटे:
भूगोल पृथ्वी आ एकरे निवासी लोग के अध्ययन हवे।
भूगोल शब्दावली
अंग्रेजी के "geography" शब्द: ग्रीक γεωγραφία - geographia, lit. "पृथ्वी के वर्णन-लेखन"
भूगोल के शाखा
"मानवीय बिज्ञान आ प्राकृतिक बिज्ञान के बीच में पुल" के रूप में परिभाषित होखे वाला एह बिज्ञान के दू गो प्रमुख शाखा में बिभाजन बाटे:
नीचे इन्हन के बर्णन कइल जात बाटे...
प्रादेशिक भूगोल
प्रादेशिक भूगोल – दुनिया के प्रदेश (इलाका या क्षेत्र) सभ के अध्ययन करे वाली शाखा। कौनों प्रदेश के यूनीक लच्छन सभ जइसे कि उहाँ के प्राकृतिक तत्व, मानवीय तत्व आ प्रादेशीकरण - जेह में धरातल के सतह के क्षेत्र या प्रदेश में बाँटे खातिर इस्तेमाल होखे वाली टेकनीक सभ के बारे में भी बिचार होल, पर धियान केंद्रित कइल जाला। प्रादेशिक भूगोल आगे जा के अलग-अलग प्रदेश सभ के अध्ययन में बँट जाला।
प्रदेश – एगो क्षेत्र या इलाका होला जे अपना भौतिक बिसेसता, मानवीय बिसेसता, भा कौनों फंक्शनल बिसेसता के द्वारा परिभाषित होला। भूगोल के अलग-अलग शाखा सभ में भी एह शब्द के अलग-अलग अरथ में इस्तमाल होला।
भूगोल के तत्व
भूगोल के शाखा सभ में कॉमन बिसय के रूप में कुछ टॉपिक बाड़ें:
भूगोल के औजार
(Geosophy) आ भूगोल के दर्शन